Hinojal

Hinojal [inoĤAL] (Fenkolejo) estas municipo de Hispanio, en la provinco de Cáceres, regiono de Ekstremaduro.

La loĝantoj nomiĝas hinojaliegos. La censita populacio en 2008 estis de 439 loĝantoj.

 Situo 
Hinojal estas situa en la centra parto de Ekstremaduro en la komarko aŭ distrikto Llanos de Cáceres, je altitudo de 338 m; je 34 km de Cáceres, provinca ĉefurbo kaj je 94 km de Mérida, la regiona ĉefurbo. La surfaco de ties teritorio estas de 63 km².

 Ekonomio 
Agrikulturo (cerealoj) kaj brutobredado. Etendaj herbejoj kie abundas la granda otido.
eta|maldekstra|500px|Hinojal

 Historio 
Estas arkeologiaj restaĵoj de antikvaj setlejoj eĉ antaŭaj al la epoko romia kiaj ŝoseo, ponto (ankoraŭ uzata) kaj restaĵoj de muelejoj de cerealo. Estas ankaŭ araba tombejo ĉe ermitejo, nomita de San Berto, de specifa formo (stilo de templanoj) kun restaĵoj de freskoj interne.

Kategorio:Ekstremaduro
Kategorio:Municipoj de Cáceres